ડિરેક્ટરે વિષયને નરી બાલિશતાથી હાથ ધર્યો છે. એમાં વળી વાર્તામાં ગરીબીને બદલે ગરીબોને જ હટાવી દેતું ગંદું પણ સિસ્ટમેટિક રાજકારણ, ભ્રષ્ટ સરકારી તંત્ર, વર્ણવ્યવસ્થા, અનામત, બેકારી, આમ જનતા માટે કંગાળ હેલ્થ ફેસિલિટી, રિલાયબલ કોર્પોરેશન નામની એક જ કંપનીની અમર્યાદિત સત્તા, વગેરે એટલું બધું (એ પણ ઉપરછલ્લું) કોથળામાં પાંચશેરી ભરીને પ્રેક્ષકના માથે મારવામાં આવ્યું છે કે ફાઈનલી કુલદીપ છૂટી જાય છે કે ફાંસીએ ચઢે છે એ જાણવામાંથી રસ ઊડી જાય છે. ડિરેક્ટરને એમ હશે કે ફિલ્મનો ક્લાઈમેક્સ ખુરશીમાંથી બેઠા કરી દેશે, પણ એ ચોંકાવનારો વળાંક સાવ પણ બાલિશ જ છે.